**PROJEKTNI DAN – 27. 4. 2017.**

|  |  |
| --- | --- |
| **Profesori voditelji:** | Tea Prohaska, Maja Srdarević |
| **Naziv projekta:** | **Plazma poljoprivreda** |
| **Kratki opis projekta:** | Povećanje učinkovitosti u poljoprivrednoj proizvodnji predstavlja stalan cilj za prevladavanje nedostatka hrane. Stalno se uvode nove tehnologije, kao što je to tehnologija hladne plinske plazme, kako bi se proizvelo više hrane u manje prostora. Učenici će se upoznati s plazmom kao četvrtim agregatnim stanjem, njenim karakteristikama te različitim izvorima plazme.  Posjetom Institutu za fiziku i razgovorom s učenicima XV. gimnazije i njihovim mentorima (znanstvenicima i profesorima) koji realiziraju ovaj projekt proširit će teorijske spoznaje i upoznati se s rezultatima istraživanja koje istražuje efekte plazme različitih mješavina plinova na niskim tlakovima uz nastojanje da se identificiraju procesi koji mogu inducirati biološke modifikacije. Koristi se i atmosferska plazma za stvaranje plazmom aktivirane vode kojom se tretira različite žitarice.  Cilj: Primarni cilj je dopuna obrazovnog programa upoznavanjem učenika s multidisciplinarnim pristupom temama i aktivnostima koje se provode u poticajnom okruženju znanstvenih laboratorija, kao i upoznavanje s konkretnim istraživanjem i rezultatima istraživanja određene teme. Prezentiranje viđenog i naučenog što široj publici, razvija sposobnost uočavanja bitnog i izvještavanja, prezentiranja toga. |
| **Partnerske institucije:** | Institut za fiziku |
| **Maksimalan broj učenika:** | 15 |
| **Cijena za učenike:** | 0 kn |
| **Osoba za prijavu:** | Tea Prohaska, prof. |
| **Način prijave:** | Osobnim kontaktom |
| **Prednost pri prijavi imaju učenici:** | Učenici s izborne nastave fizike |
| **Dodatne napomene:** | - |